Sag om, hvorvidt vidneførsel i voldgiftssag skulle fremmes ved Københavns Byret
Ret: Københavns Byret (1. instans)
Faggruppe: Civilsag — Øvrige sager
Sagsemner: Retspleje og civilproces;

/

Den 31. januar 2013 kl. 13:00 blev retten sat i retssal 24 af  Dommer.

Der blev foretaget i offentligt retsmøde
sag nr. BS 25A-4637/2012:

Dampskibsselskabet NORDEN A/S

mod

Modpart

og

Torm A/S

Ingen indkaldt eller mødt.

Det tidligere fremlagte var til stede.

Retten afsagde

k e n d e l s e:

Rekvirenten, Norden A/S, har nedlagt påstand om, at sagen fremmes ved
Københavns Byret for samtlige vidner.

Rekvisitus, Modpart, har nedlagt påstand om, at sagen ikke fremmes for de
vidner, der ikke har hjemting ved Københavns Byret.

Torm A/S har tilsluttet sig rekvisiti påstand.

Der verserer en voldgiftssag mellem rekvirenten og rekvisitus. Voldgiftsret-
ten består af højesteretsdommer Person 1, professor dr.jur. Person 2 og
advokat Person 3. Rekvisitus var i peri-oden fra marts 2008 til udgangen af
marts 2009 ansat som Stilling

STD074013-S01-ST09-K199-T2-L02-M14-\R51



/

hos rekvirenten. I september 2008 opsagde han sin stilling med henblik på
at tiltræde en stilling som Stilling for Torm A/S. Voldgiftssagen vedrører re-
kvisiti mulige overtrædelse af loyalitetsforpligtelser under sit
ansættelsesfor-hold, herunder overtrædelse af konkurrence- og
kundeklausuler.

Den 11. september 2012 har voldgiftsretten meddelt tilladelse til, at
rekviren-ten kan anmode Københavns Byret om bevisoptagelse af 18
navngivne vid-ners forklaringer.

To af vidnerne har hjemting ved Københavns Byret, mens de øvrige i Dan-
mark bosiddende vidner har hjemting i Lyngby, Glostrup, Roskilde og Hel-
singør. Fem vidner er bosiddende i udlandet.

Rekvirenten har til støtte for sin påstand navnlig gjort gældende, at
voldgifts-retten har bestemt, at anmodningen kan indgives til Københavns
Byret. Det er en kompleks sag, der på nuværende tidspunkt fylder mere end
syv ring-bind. Tidsmæssige og procesøkonomiske betragtninger taler for at
imøde-komme rekvirentens begæring. En af de i udlandet bosiddende
vidner, Vidne, har givet samtykke til at ville afgive forklaring ved
Københavns By-ret. Voldgiftsretten har sæde i København.

Rekvisitus har til støtte for sin påstand navnlig gjort gældende, at der ikke
er hjemmel til at fravige retsplejelovens § 343. Retsplejelovens § 343 følger
et andet system end de almindelige regler i retsplejeloven om vidner. Det er
ik-ke relevant, at voldgiftsretten har bestemt, at anmodningen kan indgives
til Københavns Byret. Retten er ikke forpligtet til at følge voldgiftsrettens
afgø-relse. Der er ikke hjemmel til at henvise sagen for de vidner, der ikke
har hjemting ved Københavns Byret, hvorfor sagen må afvises for disse
vidner. Procesøkonomiske betragtninger er uden betydning. Rekvisitus vil
dog gøre sit til at fremme sagen mest muligt. Der er endvidere ikke
hjemmel til at ind-kalde de i udlandet bosiddende vidner. Disse er ikke
omfattet af voldgiftsret-tens afgørelse.

Torm A/S har tilsluttet sig rekvisiti anbringender og har supplerende anført,
at sædet for voldgiftsretten er uden betydning for spørgsmålet om
værneting.

Rettens begrundelse og resultat:

Rekvirenten og rekvisitus har indgået aftale om voldgift. Voldgiftsretten har
bestemt, at rekvirenten kan anmode Københavns Byret om subsidiær
afhøring af 18 navngivne vidner. Da rekvirenten og rekvisitus er bundet
heraf, da det endvidere findes at være mest hensigtsmæssigt, at samtlige
vidner indkaldes til afhøring ved samme byret, jf. herved voldgiftslovens §
27, jf. retsplejelovens § 174, stk. 1, 2. pkt., og da retsplejelovens § 343 ikke
findes at være til hinder herfor,

b e s t e m m e s:

STD074013-S01-ST09-K199-T2-L02-M14-\R51



/

Sagen fremmes ved Københavns Byret for samtlige 18 vidner.

Sagen udsat.

Retten hævet.

Dommer

STD074013-S01-ST09-K199-T2-L02-M14-\R51